Parantumiset seuraavat sanaa ja todistuksia
Hei! Olen Rory Kaye. On ilo jakaa teille Jumalan Sanaa.
Kerron tänään todistuksen.
Eräässä edellisessä jaksossa pyysin kuvaustiimiä esittäytymään.
Sitten he palasivat äänityskoppiin ja kameroiden taa.
Kävimme lounaalla edellisen ohjelman jälkeen.
Kun menimme kulman takana sijaitsevaan kiinalaiseen ravintolaan, -
huomasin jonkun, jonka tunnistin 23 vuoden takaa.
Kun tervehdin Petriä, hän sanoi: "Kuule, Rory, -
profetoit minulle 23 vuotta sitten. Annoit sanan, -
joka käynnisti palvelutyöni."
Hän palautti mieleeni koko jutun.
Hän taltioi ohjelmaa viereisessä studiossa. Hän on Petri Välimäki.
Hänellä on Armon kalliolla -ohjelma.
Se kertoo Herrasta, joka on armon kallio.
Hän myös johtaa lähettien raamattu- ja varustuskoulua, -
Perheniemen evankelista opistoa.
Toivottavasti pääsen sinne joskus opettamaan.
Petri muistutti, että olin meidän molempien hengellisen isän kanssa.
Hän on Risto Santala. Hän katsoi perääni, kun olin uusi uskova -
ja evankelista Israelissa vuonna 1977. Julistin Lahdessa 23 vuotta sitten.
Risto antoi tarkalleen 20 minuuttia aikaa saarnata.
Ihmisiä oli tullut bussilla kaikkialta kuulemaan Riston raamatunopetusta.
Oli etuoikeus jakaa Jumalan Sanaa sinä iltana. Puhuin Room. 10:stä.
Petri muistutti minua siitä, että hän oli tutkinut Room. 10:tä -
ja olin profetoinut hänelle, että Room. 10 on häntä varten.
Siitä tulisi hänen kutsumuksensa.
Siinä puhutaan evankeliumin sekä Herran armon julistamisesta.
Luetaan, mitä Room.10:1:ssä sanotaan.
Tämän kirjeen on kirjoittanut Paavali.
Hän kirjoittaa Roomassa asuville uskoville.
"Veljet, minä toivon sydämestäni ja rukoilen Jumalaa heidän edestänsä -
[juutalaisten edestä], että he pelastuisivat.
Sillä minä todistan heistä, että heillä on kiivaus Jumalan puolesta, -
mutta ei taidon mukaan".
Room. 1:10: "sillä sydämen uskolla tullaan vanhurskaaksi"...
Englanniksi sanotaan: "niin kuin ei olisi ikinä syntiä tehnytkään".
Jumala antaa anteeksi syntimme ja peittää kaiken vääryytemme.
..."ja suun tunnustuksella pelastutaan.
Sanoohan Raamattu: 'Ei yksikään, joka häneen uskoo, joudu häpeään'."
Hän jatkaa, ettei ole eroa, onko juutalainen tai kreikkalainen.
Olemme kaikki yhtä Jeshuassa, Jeesuksessa. Yksi uusi ihminen.
J. 13: "Sillä 'jokainen, joka huutaa avuksi Herran nimeä, pelastuu'."
Se on tärkeää evankelioinnissa.
Autamme ihmisiä uskomaan Jeesuksen täydelliseen elämään.
Ihmisen ei tarvitse olla täydellinen, jotta hän saisi anteeksiannon.
Se on Jeesuksen työn ja rakkauden ja Isän rakkauden ansiota.
J. 14: "Mutta kuinka he huutavat avuksensa sitä, johon eivät usko?
Ja kuinka he voivat uskoa siihen, josta eivät ole kuulleet?
Ja kuinka he voivat kuulla, ellei ole julistajaa?
Ja kuinka kukaan voi julistaa, ellei ketään lähetetä?"
Keskityn jakeeseen 14. "Ja kuinka he voivat kuulla, ellei ole julistajaa?"
Helsingissä tehtiin tutkimus vuonna 2011.
Uskovista 30 prosenttia oli uskonut sen eksytyksen, -
että heidän tapansa saarnata oli vain olla todistus.
Kuinka ihmiset voivat uskoa, elleivät he kuule?
Kerron surullisen tarinan. Viime viikolla eräs lähetyssaarnaaja -
kertoi Jumalan miehestä, joka asui 40 vuoden ajan burmalaisessa kylässä.
Hän ei ikinä julistanut evankeliumia. Hän vain eli kristityn elämää.
Miehen kuoltua kylään tuli toinen lähetti ja alkoi kertoa Jeesuksesta.
Kyläläiset sanoivat: "Jeesus on asunut luonamme 40 vuotta.
Hän paransi sairaita ja kertoi meille Jumalasta.
Hän ei ikinä kertonut meille Jeesuksesta. Hän ei kertonut, -
miten saisimme anteeksi ja pääsisimme Jumalan yhteyteen."
Voit luulla tekeväsi Jumalalle palveluksen olemalla ihana -
ja olemalla todistus, mutta ellet kerro ihmisille, -
että Jeesus kuoli heidän puolestaan ja että hekin voivat saada anteeksi, -
teet heille karhunpalveluksen.
Saatan loukata joidenkuiden tunteita. Olette luulleet, että niin se menee.
Toki, ole todistus, -
mutta avaa myös suusi, kun Pyhä Henki valtuuttaa, ja kerro ihmisille, -
ettei kyse ole siitä, miten ihanana ihmiset sinua pitävät, -
kun he kehuvat sinua.
Se on Jumalan avun ansiota. Hänen Pyhä Henkensä antaa ystävällisyyttä,-
hyvyyttä ja kärsivällisyyttä. Anna kunnia Jumalalle.
Kerro, mistä tulee apu. Kerro Jeesuksesta.
Vaikka ihmispelko yrittäisi tukkia suusi, pyydä Jumalalta voimaa.
Mene ihmispelon ja eksytyksen yli. Kerro ihmisille totuus.
"Asiat, joita ihailet minussa, ovat Jeesuksen ristintyön ansiota.
Se voi kuulostaa kaukaa haetulta, -
mutta sen takia minussa on Pyhä Henki. Hän auttaa minua -
olemaan ystävällinen työpaikalla ja välittämään lähimmäisistä.
Se on se, mitä aistit minusta. Kaikkine heikkouksineni." Voit kertoa sen.
Saman tutkimuksen mukaan Suomen uskovista vain 3 prosenttia -
kertoi evankeliumin jollekulle kerran viikossa.
Mutta tiedättekö mitä? Jos todellakin uskovista kolme prosenttia -
kertoisi evankeliumin kerran viikossa, -
koko maa saisi kuulla evankeliumin 10―15 vuodessa.
Ei ole tuomittavaa, vaikket julistaisi evankeliumia sen enempää.
Pyydän, julista. Pyydä Jumalalta apua.
Vaikka meistä vain kolme prosenttia kertoisi evankeliumin päivittäin...
Suomessa on noin 21 000 kristittyä, -
jotka pitävät itseään tosi opetuslapsina.
Heistä kolme prosenttia olisi...
Anteeksi. 210 000 ihmistä pitää itseään todellisina kristittyinä, -
jotka asettavat Herran ykkössijalle.
Heistä kolme prosenttia olisi noin 700 ihmistä.
Uskon, että Suomessa on enemmän kuin 210 000 tosi opetuslasta.
Tarkistan, laskinko oikein. 210 000:sta yksi prosentti on 2 100.
Laskin väärin.
Etkö usko, että Suomessa on ainakin parisataatuhatta ihmistä, -
jotka pitävät itseään tosi kristittyinä?
Vaikka vain prosentti tai alle prosentti julistaisi evankeliumia, -
voimme evankelioida koko maan aika pian, jos julistamme säännöllisesti.
Jumala haluaa auttaa meitä avaamaan suumme.
Jos et ole evankelista, etsi joku, joka on.
Mene muiden, hengellisten johtajien, yhteyteen.
He voivat tunnistaa lahjasi, ja sinut voidaan lähettää.
Pyydän, kerro evankeliumia tässä maassa.
Meidän täytyy selvittää, mikä on lahjamme, ja olla uskollinen sille.
Ehkä sinulla on paimenen sydän, kuten aiemmin kerroin.
Ole uskollinen lahjallesi, olitpa opettaja tai rukoilija.
Kannetaan hedelmää ja tehdään ihmisistä opetuslapsia aktiivisesti.
Keskustelimme lounaalla. Eräs asia nousi puheissa esiin.
Eri ihmisillä on eri tehtäviä, lahjoja ja kutsuja.
Se on tärkeää. Joskus seurakunnissa -
keskitytään ― toki hyvää tarkoittaen ― vain evankeliointiin, opetukseen, -
profetoimiseen tai ylistykseen.
Meidän vanhimpien Kristus-ruumiissa täytyy löytää toinen toisemme -
ja tehdä työtä yhdessä, jotta ruumis varustetaan kaikkia hyviä töitä varten.
Rohkaisen työtovereitani Suomessa. Tehdään työtä yhdessä, -
niin että ihmisiä opetuslapseutetaan joka alueella.
Palataan Jumalan Sanaan.
Jeesus oli jo 30-vuotias, kun Hän aloitti työnsä.
Hänen täytyi aloittaa jostakin.
Pyhä Henki tuli Hänen ylleen. Isä puhui taivaasta: "Tämä on Poikani."
Hän sai kutsun. Siihen tuli vahvistus. Johannes Kastaja kastoi hänet.
Kun Jeesus nousi vedestä, Pyhä Henki tuli Hänen ylleen.
Välittömästi Jeesus kuljetettiin erämaahan kohtaamaan saatana.
Herra haluaa, että voitamme heti uskonelämän ja tehtävämme alussa -
kaiken, mikä estää meitä.
Jumala auttoi Jeesusta voittamaan vihollisen kaikki kiusaukset.
Raamatussa sanotaan, että Jeesus tuli paljastamaan vihollisen teot -
ja tekemään ne tyhjäksi. Hän haluaa tehdä sen meidän elämässämme.
Hän haluaa paljastaa kaiken, mikä estää meitä olemasta aitoja -
ja tekemästä työtä Jumalalle. Jumala haluaa vapauttaa meidät.
Joskus meidän on tehtävä aloite ja etsiä joku, -
joka on vapautettu ja joka voi auttaa.
Kun Jeesus täyttyi Pyhällä Hengellä, mikään ei rajoittanut sitä, -
miten paljon Hän täyttyi Pyhällä Hengellä.
Vaikka Hän oli täynnä Pyhää Henkeä ja Hän oli Jumalan Poika, -
Hän ei pystynyt tekemään kovin monia ihmeitä kotikaupungissaan -
heidän epäuskonsa takia.
Se kertoo meille, että jumalanpalvelija ja hänen oikea suhteensa Jumalaan -
sekä täynnä Pyhää Henkiä oleminen ja lahjan käyttäminen -
ovat kytköksissä toisen ihmisen uskoon -
ja valmiuteen ottaa vastaan, mitä Jumala haluaa antaa.
Jeesus ei pystynyt tekemään monia- kaan ihmeitä kotikaupungissaan.
Hän ei pystynyt jakamaan heille asioita, joita Jumala halusi antaa, -
heidän epäuskonsa takia.
Evankeliumin palvelijan ja opetuslap- sen on voitettava oma epäuskonsa, -
opittava luottamaan Jumalaan kaikessa -
ja autettava muita voittamaan epäusko. Yksi tapa on todistaminen.
Silloin kerromme, mitä Jumala on tehnyt ja mitä olemme kokeneet.
Olen kiitollinen, että Herra on parantanut minut monista vaivoista.
Olen tällä viikolla nähnyt yli 10 ihmisen parantuvan silmieni edessä.
Pidin seminaarin Tampereella Toivon portti -seurakunnassa, -
entisessä Nokia-missiossa.
Kerroin ensin noin kaksisataa raamatunpaikkaa -
viikonlopun kestäneessä konferenssissa parantumisesta.
Pyysin ihmisiä, joilla oli näkyviä sairauksia ja vammoja -
eteen rukoiltavaksi.
Olen kiitollinen, että Jumalan voima kohtasi jokaista esiin tullutta.
Herra kohtasi heitä ja auttoi heitä eri ongelmissa ja kosketti heitä heti.
Miksi niin kävi? Uskon sen johtuneen siitä, -
että ensin julistettiin niin paljon Sanaa.
Se toi minut ja muut oikealle paikalle.
Kun olimme oikealla paikalla ja keskityimme Jeesukseen, -
oli helppoa saada parantumisia.
Seuraavassa seminaarissa sunnuntaina -
pyysin ihmisiä muodostamaan 3―5 hengen ryhmiä -
ja rukoilemaan toistensa puolesta.
"Kysykää toisiltanne, missä he tai heidän läheisensä tarvitsevat apua.
Odottakaa hetki Herraa ja pyytäkää neuvoa, miten rukoilla, -
mitä tehdä ja sanoa. Seuratkaa sitten ohjetta."
Jeesus palvelee jokaista ihmistä yksilöllisesti.
Silloinkin kun Hän palvelee suurta väkijoukkoa, -
Hän koskettaa ihmisiä ainutlaatuisesti eri tavoin.
Herralla on siis keinonsa kohdata jokainen yksilöllisesti.
Tapaamistani yli 30-vuotiaista kristityistä valtaosalla -
on jokin fyysinen vaiva tai sairaus.
Ei kaikilla, mutta yli 50 prosentilla.
Olin iloinen, kun saarnasin seurakunnassa Tampereella, -
että pastorin vaimo on lääkäri. Kun rukoilemme sairaiden puolesta, -
haluaisin, että paikalla olisi aina lääkäri -
tai että ihmiset, joiden sairauden, läpimurtojen tai vapautumisen -
puolesta rukoillaan, hakisivat lääkärinlausunnon -
tai jonkin lääketieteellisen todistuksen siitä, että Jumala on auttanut heitä.
Miksi haluan sitä? Koska meidän on korotettava rimaa.
Tarvitsemme ryhtiä parantumisen ja ihmeiden palvelutyöhön.
Jos paisuttelematta kerromme tarkasti, mitä tapahtuu, -
ja annamme ihmisten nähdä Jumalan voiman, ihmiset haluavat kuulla taas.
Monet eivät halua kuulla, koska he kuulevat vain sanat ilman voimaa.
Paavali kiitti Jumalaa siitä, että Hän vahvistaa hänen sanansa voimalla.
Meillä kaikilla oli alussa paljon epäuskoa. Kaikki oli uutta.
Kun näkee ihmeen tai parantumisen ensi kertaa, -
sitä vain sulaa sisältä.
Puhuin aiemmassa sarjassa siitä, että näin jonkun heräävän kuolleista.
Olin juuri päässyt raamattu- ja palvelutyökoulusta.
Se oli muistaakseni 9.12.1977.
Rukoilin naisen puolesta. Hän oli ollut kuolleena 40―45 minuuttia.
Herra herätti hänet kuolleista. Se oli Herran työtä. Minä vain rukoilin.
Joku voi olla huolissaan, että sitä ylpistyy, jos näkee ihmeen.
Luultavasti kokemuksenne on sama kuin minulla.
Olin hyvin kiitollinen Jumalalle. Hakkasin lattiaa nyrkeilläni.
"Jumala, olen arvoton!"
Noin kello viisi aamulla Pyhä Henki vastasi minulle.
"Totta. Olet arvoton. Hyvä uutinen on, että sinulla on paljon seuraa.
Koko ihmiskunta on arvoton, pois lukien Jeesus."
Herra puhui mieleeni sen, mitä Hän sanoi opetuslapsille Joh. 14:12:ssa.
"Haluan sinun tehdä samoja asioita, joita minä tein, minun nimessäni."
Aivan kuin Jeesus olisi tekemässä niitä voimallaan, -
antaen kunnian Jumalalle. Kun näemme paranemisia ja ihmeitä, -
se auttaa ihmisiä näkemään, että Jumala välittää.
Että Hän on todellinen ja läsnä tänään. Se avaa sydämiä kuulemaan.
Menen marraskuussa Mosambikiin.
Minut on kutsuttu puhumaan tuhansille johtajille.
Luultavasti teen sen samalla tavalla kuin puhuin aiemmin ohjelmasarjassa.
Tapaan pääasialliset johtajat, jotka sitten kouluttavat tuhansia muita.
Heistä jotkut ovat nähneet minua enemmän paranemisia ja ihmeitä.
Haluan rohkaista heitä menemään saavuttamattomiin paikkoihin -
ja tarjoamaan rukousta sairaiden ja kahlehdittujen puolesta -
ja julistamaan evankeliumia aina, kun ihmiset ovat valmiita kuulemaan.
Paikka, jonne menen, on pääosin muslimialuetta.
Silti kun he näkevät Jumalan voiman, he avautuvat ja tulevat kosketetuiksi.
Jos Suomessa tarjoudut rukoilemaan jonkun puolesta, -
vaikka mitään ei tapahtuisi, tee aloite ja osoita välittäväsi.
Tarjoa rukousta. Pyydä Jumalalta johdatusta rukoilemiseen.
Ihmisistä valtaosa tulee kosketetuksi siitä.
He antavat sinun kertoa, miksi uskot sen, mitä uskot.
Evankeliumi voi mennä eteenpäin.
Minulla on paljon raamatunpaikkoja jaettavana.
Tutkitaan sitä, kun Jeesus palveli kansaa Galileassa. Matt. 4:23―24.
Seuraan Raamatun järjestystä tämän jakson loppuajan -
ja seuraavassa kahdessa jaksossa.
Luen raamatunpaikkoja siitä, mitä Jeesus ja apostolit tekivät.
Se rohkaisee meitä toimimaan.
"Ja hän [Jeesus] kierteli kautta koko Galilean".
Galilea oli Hänen kotiseutuaan -
Pohjois-Israelissa Galileanjärven eli Genesaretinjärven ympäristössä.
..."ja opetti heidän synagoogissaan".
Ihmiset kokoontuivat synagogiin etenkin perjantai-iltaisin -
ja lauantai-aamuisin. Herraa saattoi tulla kohtaamaan -
myös keskipäivän rukouksessa, iltarukouksessa, klo 9 tai 15.
He erottivat aikaa Jumalalle.
Joissakin paikoissa rukoiltiin aamu- yhdeksältä ja auringon laskiessa.
Aina perjantai-iltana ja lauantai- aamuna he kokoontuivat synagogaan.
Jeesus kohtasi heitä siellä ja opetti synagogissa.
En ole Mestarin yläpuolella. Haluan tehdä sitä, mitä Jeesus teki.
Jumala on kutsunut minut puhumaan synagogiin, -
koska olen Aaronin jälkeläinen. Hepreaksi se on Kohen, pappissuku.
Luen viikkotekstin. Minulta kysytään, haluanko sanoa jotakin muuta.
Tavallisesti puhun uudesta liitosta.
Kutsun itseäni uuden liiton juutalaiseksi.
Jeesuksen ristintyössä vuodatetun armon kautta -
olen saanut anteeksiannon ja Pyhän Hengen, joka opettaa, -
kirjoittaa sydämelleni ja auttaa tietämään, että Jumala on Jumalani.
Auttaa olemaan varma siitä, että olen Hänen lapsensa, ja kasvamaan -
hengellisenä lapsukaisena, nuorukaisena ja nyttemmin isänä.
Kerron lupauksesta, jonka Jumala antaa uudessa liitossa, -
että voimme elää Hänen yhteydes- sään. Siitä Hän puhui minulle iltana, -
jona nainen heräsi kuolleista Floridassa vuonna 1977.
Hän sanoi: "Totta. Olet arvoton. Koko ihmiskunta on.
Vain Jeesus on arvollinen, mutta minä olen tehnyt sinusta vanhurskaan -
Jeesuksen veren kautta. Nyt haluan, että sinä ja koko kansani -
teette asioita, joita Jeesus teki, Hänen nimessään, -
jotta Isä kirkastettaisiin." Pyhä Henki ilmoitti sen.
Jatketaan lukemista. "[Jeesus] opetti heidän synagoogissaan -
ja saarnasi valtakunnan evankeliumia ja paransi kaikkinaisia tauteja -
ja kaikkinaista raihnautta, mitä kansassa oli."
Taudit ovat sitä, kun ihmisillä on kaikenlaisia sairauksia.
On Parkinsonin tautia.
Monet eri asiat ovat tauteja, sairauksia.
"Raihnaus" viittaa siihen, että ihmisiä ahdistetaan -
ja vihollinen vaivaa heitä. "[Hän] ja paransi kaikkinaisia tauteja -
ja kaikkinaista raihnautta, mitä kansassa oli.
Ja maine hänestä levisi koko Syyriaan..." Jopa naapurimaahan.
"...ja hänen luoksensa tuotiin kaikki sairastavaiset, monenlaisten tautien -
ja vaivojen rasittamat..." Syyria, alue piti sisällään Galilean.
Valtaa piti Rooma, eivät juutalaiset.
"...ja hänen luoksensa tuotiin kaikki sairastavaiset, monenlaisten tautien -
ja vaivojen rasittamat, riivatut, kuunvaihetautiset ja halvatut; -
ja hän paransi heidät." Matt. 12:15: -
"Mutta kun Jeesus huomasi sen, väistyi hän sieltä pois.
Ja monet seurasivat häntä, ja hän paransi heidät kaikki".
Jeesus paransi jokaisen, joka tuli Hänen luokseen. Herra sanoo: -
"Olen sama eilen, tänään ja iäti. Tahtoni on yhä parantaa kaikki."
Sinun pitää tulla Jeesuksen luo saamaan parantuminen.
Matt. 12:22―23: "Silloin tuotiin hänen tykönsä riivattu mies, -
joka oli sokea ja mykkä..." Hän ei voinut siis nähdä eikä puhua.
Hänet tuotiin Jeesuksen luo.
"ja hän paransi hänet, niin että mykkä puhui ja näki.
Ja kaikki kansa hämmästyi ja sanoi: 'Eiköhän tämä ole Daavidin poika?'"
Daavidin poika on Vanhan testamentin nimi Messiaalle.
Hän polveutuisi kuningas Daavidista.
Matt. 12:22:ssa on riivattu mies, joka oli sokea ja mykkä.
Hänet tuotiin Jeesuksen luo. Jeesus paransi hänet, ja mies näki ja puhui.
Monesti mykkyys, kuurous ja sokeus -
johtuvat hengestä. Toki siinä on fyysinenkin puoli.
Niissä vaivoissa on ehdottomasti mukana myös demoninen puoli.
Jeesus toimii eri tavalla eri tilan- teissa, mutta Hän vapauttaa ihmiset.
Siirrytään Matt. 15:30―32:een.
"Ja hänen tykönsä tuli paljon kansaa, ja he toivat mukanaan rampoja, -
raajarikkoja, sokeita, mykkiä ja paljon muita, ja laskivat heidät -
hänen jalkojensa juureen; ja hän paransi heidät, -
niin että kansa ihmetteli nähdessään mykkäin puhuvan, -
raajarikkojen olevan terveitä, rampo- jen kävelevän ja sokeain näkevän".
Muistan aina, kun ikänsä rampa ollut alkoi kävellä ensikertaa elämässään.
Se oli tosi innostavaa.
Miehen toinen sääri oli tämän paksuinen.
Toinen oli hieman paksumpi. Se ei ihan mahtunut otteeseeni.
Sääret olivat tosi ohuet. Hän oli ollut sellainen syntymästään asti.
Julistimme hänelle evankeliumia.
Sanoin: "Haluan puhua kehoosi voimaa Jeesuksen nimessä -
kuin Hän olisi täällä. Kokeile nousta ylös. Älä pelkää. Jumala on täällä.
Hän ei halua nolata sinua niin, että kaadut kaikkien nähden.
Hän haluaa parantaa sinut." Mies uskoi. Nostin hänet ylös.
Hän nousi seisomaan ensikertaa elämässään. Hän huojui aluksi.
Sitten hän alkoi kävellä ja kiittää Jumalaa. Se oli huikeaa.
Muistan, kun näin ensikertaa sokean, joka vapautui sokeudesta.
Hän huusi ja kiitti Jumalaa. Kerran olin Norjassa.
Siellä oli tyttö, joka karsasti.
Herra näytti, että toisessa silmässä oli sokeuden henki.
Pyysin hänen äitiään tulemaan eteen.
Menimme hieman syrjemmälle, koska tyttö oli ujo.
Rukoilimme hänen puolestaan.
Rukouksen jälkeen sanoin puhuvani sokeuden hengelle.
"Jeesuksen nimessä, lähde hänestä äläkä enää palaa."
Hänen silmänsä suoristui neljässä sekunnissa. Tyttö meni vessaan.
Äiti alkoi iloita heti. Kun tyttö katsoi itseään peilistä -
ja näki itsensä molemmilla silmillä ensikertaa, hän huusi ilosta.
Päätän tämän jakson raamatun- kohtaan, joka on innostava.
Matt. 15:30―32.
"Kansa näki] mykkäin puhuvan, raajarikkojen olevan terveitä, -
rampojen kävelevän ja sokeain näke- vän; ja he ylistivät Israelin Jumalaa."
Herra, kiitos, että parantava voimasi on yhä läsnä tänäänkin.
Haluamme olla uskollisia todistajia, julistaa evankeliumia -
ja rukoilla sairaiden puolesta. Jätämme tulokset Sinun vastuullesi.
Sinä johdatat meitä. Annamme Sinulle kunnian Jeesuksen nimessä, aamen.
Suomennos: Marianne Tenetz